Samo u Americi - Beskrajnim diskusijama manjina može spriječiti glasanje u Senatu!
“Filibuster” se opisuje kao držanje zakonskih prijedloga taocima, makar čitanjem kuhinjskih recepata ili telefonskog imenika.
Senatori iz manjinske partije ponekad jednostavno blokiraju donošenje zakona dugim diskusijama sve dok većinu u Senatu na prisile da odustane i odbaci predloženi zakon ili nominaciju. Veoma često Republikanci i Demokrati u američkom Senatu nastoje progurati zakone koje druga strana ne odobrava, ali nema dovoljno glasova da spriječi njihovo usvajanje. U takvim slučajevima, senatori iz manjinske partije ponekad jednostavno blokiraju donošenje zakona dugim diskusijama sve dok većinu u Senatu na prisile da odustane i odbaci predloženi zakon ili nominaciju. To se u parlamentarnom životu u Sjedinjenim Državama zove “filibustering”, i jedini lijek protiv toga je većina od 60 procenata. Naime, da bi zaustavili neprekidnu diskusiju sa senatske govornice, i prešli na glasanje o predloženom zakonu ili nominaciji, potrebni su glasovi najmanje 60 od ukupno 100 senatora. Trenutno, Demokrati predsjednika Baracka Obame imaju većinu u Senatu, ali ne od 60 procenata. To znači da ne mogu usvojiti ni jedan od predloženih zakona, ukoliko se Republikanci odluče za “filibustering”. Istorijski “filibuster” se spominje u 16 stoljeću kao holandski termin za piratsko zarobljavanje broda na moru. Danas se ta riječ opisuje kao držanje zakonskih prijedloga taocima, makar to članovi opozicijske partije radili čitanjem kuhinjskih recepata ili telefonskog imenika. Senator iz Južne Caroline, Storm Thurmod je 1957 postavio record govoreći sa senatske govornice puna 24 sata. Neki će se sjetiti filma “Mr. Smith Goes to Washington”, u kojem Jimmy Stewart “filibustering”sve dok ne padne u nesvjest. Za sada niti su predsjednik Barack Obama, niti potpredsjednik Joe Biden, koji predsjedava sjednicama Senata, zatražili ukidanje filibustera. Ali, su senatski lideri kako Demokrata tako i Republikanaca to tražili. Američka javnost tu tradiciju, ako ništa drugo, smatra zabavnom. Nova istraživanja, koje je sprovela organizacija Quinnipiac, pokazuju da je više Amerikanaca koji filibuster žele zadržati nego onih koji ga žele ukinuti. Medjutim, dosta je i onih kojima smeta to što manjina senatora može spriječiti većinu da prijedlog zakona iznesu na glasanje, i što praktično donošenje svakog zakona može na taj način biti spriječeno, i zato traže njegovo ukidanje.